Джон Уебстър
Погребална песен
Из „Белият дявол“

Превод от английски: Александър Шурбанов, 1995

chitanka.info

Червеношийката насам пратете

и мъничкото орехче викнете,

че те над сенчести гори се вият,

с листа и шумки бързат да покрият

самотните безжизнени гледци

на непогребаните мъртъвци.

Къртицата и мишката — и двете

на погребението доведете,

та с топла пръст добре да го завият,

от обири среднощни да го скрият,

но от вълка пазете го по мрак,

че с нокти той ще го изрови пак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.